12.9.2013. Službeni list Europske unije L 243/1 (Nezakonodavni akti) UREDBE II. UREDBA VIJEĆA (EU) br. 870/2013 od 9. srpnja 2013. o izmjeni Uredbe (EZ) br. 2866/98 u pogledu stope konverzije eura za Latviju VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 140. stavak 3., uzimajući u obzir prijedlog Europske komisije, uzimajući u obzir mišljenje Europske središnje banke, budući da: () Uredbom Vijeća (EZ) br. 2866/98 od 31. prosinca 1998. o stopama konverzije između eura i valuta država članica koje usvajaju euro (!) određuju se stope konverzije od 1. siječnja 1999. U skladu s člankom 4. Akta o pristupanju iz 2003. Latvija je država članica s odstupanjem kako je određeno u članku 139. stavku 1. Ugovora o funkcioniranju Europske unije. Na temelju Odluke Vijeća 2013/387/EU od 9. srpnja 2013. o usvajanju eura u Latviji 1. siječnja 2014. (?), (5) Latvija ispunjava uvjete potrebne za usvajanje eura te odstupanje u korist Latvije prestaje s učinkom od 1. sije- čnja 2014. Uvođenje eura u Latviji zahtijeva uvođenje stope konver- zije između eura i latvijskog latsa. Tu stopu konverzije određuje se na 0,702804 latsa za 1 euro, što odgovara trenutačnom središnjem paritetu latsa u tečajnom mehan- izmu (ERM II). Uredbu (EZ) br. 2866/98 trebalo bi stoga na odgovara- jući način izmijeniti, DONIJELO JE OVU UREDBU: Članak 1. U članku 1. Uredbe (EZ) br. 2866/98, između stope konverzije koja se primjenjuje na ciparsku funtu i luksemburški franak umeće se sljedeći redak: ,= 0,702804 latvijskih latsa". Članak 2. Ova Uredba stupa na snagu 1. siječnja 2014. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 9. srpnja 2013. () SL L 359, 31.12.1998., str. 1. (*) SL L 195, 18.7.2013., str. 24. Za Vijeće Predsjednik R. ŠADŽIUS